કોંગ્રેસની વાત ચૂંટણી પંચે સ્વીકારી તેમના હકમાં નિર્ણય આવતા કોંગ્રેસી નેતાઓએ આ વાતને આવકારી છે. કોંગ્રેસના વરિષ્ઠ નેતા આર.એસ સુરજવાલાએ જણાવ્યું કે ભાજપના તમામ કાવાદાવા પછી સત્ય બહાર આવ્યું છે અને અહમદ પટેલ હવે જરૂર જીતશે. તો બીજી તરફ ગુજરાતના કોંગ્રેસી નેતા ભરતસિંહ સોલંકીએ પણ કહ્યું છે કે ચૂંટણી પંચના આ નિર્ણય પછી કોંગ્રેસી કાર્યકર્તાઓનો આત્મવિશ્વાસ વધ્યો છે. અને આજે લોકશાહીની જીત થઇ છે. સાથે જ તેમણે અહમદ પટેલ ભારે મતો સાથે જીતશે તેવી આશા પણ વ્યક્ત કરી હતી.